text:
Despues di tur e euforia di diabierna ultimo ora cu gobierno a anuncia un acuerdo cu Citgo pa reapertura di e refineria, a keda hopi pregunta ainda sin contesta. Durante e rueda di prensa caba gobierno a keda debe varios contesta y a bisa cu den e dia y simannan nos dilanti lo por duna mas informacion tocante esaki. Esey ta parce nos sumamente necesario tambe, y lo ta bon pa simplemente publica e acuerdo firma.
Un prome punto cu a resalta ta cu no a tende ni mira absolutamente ningun comentario di banda di Citgo, Pdvsa, gobierno Venezolano, ni di Valero. Esey mientras cu nos por supone cu pa nan tambe e acuerdo aki ta di suma importancia. Pa Citgo e lo significa e inversion mayor di e proximo añanan cu sigur ta di importancia pa anuncia na su “shareholders”. Te awe e compania no a publica nada ainda riba su propio website di e asunto di negociacion ni di e acuerdo aki. For di banda di Pdvsa y gobierno Venezolano por supone cu e acuerdo lo significa un evento di importancia den nan maneho di yega na naphta pa nan produccion di crudo mehora, loke te na e momento aki nan ta regla cu compra di naphta via proceso di destaho riba mercado internacional. Logicamente e caminda cu ta scoge pa aki algun aña haya un fluho di naphta ta bin di Aruba mester por sucede na un prijs cu por lo menos no ta mas halto cu loke ta paga segun prijs riba mercado internacional.
Den esaki ta un poco straño cu Citgo/Pdvsa lo ta asumiendo e responsabilidad di crea un infrastructura caro pa por uza gas natural via tuberia na Aruba, sin cu tin un bista riba e gastonan di e proyecto aki. Durante e rueda di prensa e pregunta a ser haci pero ministro de Meza a evadi un contesta directo. Lo ta logico cu e gastonan di e tuberia no ta inclui den e cifra cu a menciona pa rehabilitacion di e refineria mes. Ta straño tambe cu nada a ser bisa te awor tocante e envolvimento di tanto gobierno Venezolano ni gobierno di Reino pa loke ta e aspectonan cu ta toca un inversion asina grandi riba teritorio di ambos pais. Si nos ta comprende e anuncio di gobierno bon, tur e aspectonan aki ta ‘open ended’ ainda.
Un pregunta cu ta keda ta con Citgo ta bay inverti biyones den rehabilita y crea infrastructura pa gas, y gana esaki bek via un proceso cu no ta duna nada mas cu naphta y ‘intermediate feedstocks’ cu Citgo por uza den su refinerianan na Merca, pero cu e oferta super barata di crudo di bon calidad na Merca na e momento aki no necesariamente tin mester di e producto intermedio aki, sigur mirando e gastonan di transporte cu ta envolvi aden.
Tambe lo ta interesante pa sa kico mas a acorda cu Citgo, mirando cu por ehemplo Citgo a lanta na Aruba caba cuatro compania local. Un di nan ta pretende segun su statutonan di bira e ‘port authority’ ( autoridad di puerto) na San Nicolas y hasta a pone den su metanan cu e por bay importa y exporta container pa cuenta di tercera persona. Ta bay sucede den haf di San Nicolas hopi mas cos cu loke ta conta nos te awor? Nos por a presencia den e dianan aki e problemanan cu tin na Barcadera cu recepcion di barco di carga mas grandi, algo cu Camara di Comercio a premira varios aña pasa caba. Pa e motibo ey a surgi e idea di un haf di container internacional na San Nicolas cu tin condicionnan natural superior pa haci esaki. Gobierno sin anuncia nada ta trahando riba mas asunto riba e tereno aki pero no ta considera e publico di Aruba ‘digno’ ainda pa haya sa kico ta bay tuma luga? Nos ta observa cu tur partido representa den parlamento actualmente a keda contento cu e acuerdo cu gobierno a logra. Pero esey significa tambe cu no tin un solo pregunta riba e detayenan?
Por ultimo ta importante contempla henter e asunto desde un perspectiva mas amplio cu esun di un re inicio di un actividad economico y su beneficio economico directo. E refineria ta keda e ruman ohochi Siames di un ciudad cu a conoce solamente deterioro socioeconomico durante e ultimo trinta añanan. Cera o habri refineria na varios ocasion practicamente no a trece cambio den con e ciudad ta mustra, cu su cayanan mal manteni, cantidad di vivienda completamente decai y un centro comercial destrui, carece di mayoria di servicio comercial y publico cu e poblacion mester y merece. Si no tene cuidao, ta habri un refineria atrobe, pero fuera di algun actividad economico mas, e transformacion den un ciudad cu tin loke e mester tin pa ta un luga digno di biba aden no ta tuma luga, no por ‘arte de magia’. Aparte di algun proyecto aki aya, nunca ningun gobierno a asumi responsabilidad pa un plan general di rehabilitacion di e ciudad. Awor ta e oportunidad pa haci esey.


c: text/html

text: ORANJESTAD – Diadomingo despues di merdia Minister di Cultura Xiomara Maduro a yama Sinterklaas y su Pietnan bon bini na Aruba. Pa motibo di covid no por a haci un actividadpublico pa ricibi Sinterklaas. Nos muchanan por a mira e yegadadi Sinterklaas y su Pietnan via television den un programa varia pa nos muchanan cu contamento di storia, baile, canto, trahacupcake, magia y pintura cu yen di premio cual a wordo preparapa e comision di Fundacion Sinterklaas. Minister Xiomara Maduro den su discurso a pidi Sinterklaas pa hiba Covid den saco pa motibo cu covid ta hopi mal mucha y a stroba nos paisdi hiba un bida normal, sano y trankil. Ademas e mandatario ta gradici Sinterklaas y su Pietnan, como tambe e fundacion y tur esnan cu a coopera pa e bunita programa pa ricibi Sinterklaas naAruba.

robotstxt: allowed

filter: keep


text:
Supervision di Enseñansa
-
Inspeccion di Enseñansa
Inspeccion ta e organo di control y di conseho pa Ministro di Enseñansa. Control riba enseñansa ta na encargo di Minister di Enseñansa. Seccion di Inspeccion ta consisti di inspectornan pa enseñansa primario, enseñansa general avansa y enseñansa profesional. Apesar cu tin diferente tipo di enseñansa, e punto di salida di Inspeccion ta cu trabou di control di inspectornan ta riba un solo liña y cu mester haci’e segun e “Toezichtkader” (cuadro di control). Esaki ta nifica cu tur inspector por reemplasa otro.
-
Cuido di calidad
Pa Gobierno cu ta subsidia scolnan na Aruba, ta importante cu e calidad di enseñansa na scolnan ta cumpli cu cierto normanan. Enseñansa mester ta organisa na un manera efectivo y eficiente pa garantisa cu e resultadonan ta cumpli cu e metanan proponi y cu nan ta cumpli cu e espectativanan di sociedad.
-
Tempo pa enseñansa y siñamento
Inspeccion ta vigila pa realisacion di suficiente tempo pa enseñansa y siñamento manera ta prescribi segun reglamento. Pa loke ta concerni prestacion, tempo pa enseñansa y siñamento ta condicion importante. Un bon garantia di suficiente tempo pa enseñansa y siñamento no solamente ta duna un contribucion esencial na e prestacion di e alumnonan, pero tambe e ta na beneficio di e funcion social di enseñansa.
-
Legislacion
Inspeccion ta responsabel pa e control ariba enseñansa y den e cuadro ey Inspeccion ta controla riba cumplimento di e reglamentonan legal. Ta trata aki di e responsabilidad di e directivanan di scol y nan lidernan, oferta pa enseñansa conforme e plannan di enseñansa stipula y metanan, rooster di les, registracion di alumno, maestro y oranan di les y tarea, examen, reglamento di scol, promocion y kitamento di alumno y establecimento di enseñansa.
-
Evaluacion di competencia
Ley ta bisa cu solamente personanan cu un prueba di capacidad manera describi den ley ta competente pa haya un nombramento den enseñansa. Den ley ta poni tambe cu minister por vincula otro pruebanan di capacidad y competencia pa por duna les sea den enseñansa preparatorio of enseñansa basico.
-
Sistema di keho
Por sosode cu diferente persona cu ta envolvi den enseñansa no ta contento cu un of otro desaroyo. Esaki por trece cun’e cu e Inspeccion por haya keho durante aña escolar. Kehonan por bin di mayor, maestro, cabesante of directiva di scol.


text:
Den pleno preparacion pa e eleccion cu lo tuma luga dia 25 di juni 2021, Presidente di Conseho Electoral ta informa comunidad di Aruba lo siguiente.
Carchi di voto
Riba e carchi di voto cu tur persona cu derecho di voto lo mester a ricibi caba, e biaha aki lo tin un QR code. E QR code aki ta pa yuda e eficiencia di e proceso di registra un persona cu a presenta pa vota. Esaki normalmente ta sosode na man den e Registro di votado di cada urna.
Despues di e proceso di identificacion y registracion, un votado ta haya e stembiljet for di e Presidente di Urna, cu mescos cu semper ta blanco y no tin di ningun forma un conexion cu e identidad di e votado. E votado ta bay cu e stembiljet den e hoki y ta marca cu e potlood cora e candidato cu e kier duna su voto, y despues ta dobla su stembiljet y deposita esaki den e buzon.
Sugerencia di orario
Debi na Covid-19 y pa evita aglomeracion, preparacionnan a wordo haci di antemano. Pa e motibo aki riba e carchi di voto e biaha aki tambe tin un orario cu ta wordo sugeri pa yega na e urna electoral. Ora mayoria di persona acudi na e urna riba e ora di sugerencia, lo por evita cu tin aglomeracion durante e dia di eleccion na e urnanan. Esaki ta importante pa evita contagio di coronavirus. Tene bon cuenta cu esaki ta un sugerencia y NO un obligacion. Si no ta posibel pa e votado yega na e urna na e ora sugeri, por acudi na urna libremente entre 8’or di mainta y 7’or di anochi. Si tin diferente persona cu ta biba hunto cu orario diferente, ta recomenda pa yega hunto riba e ora di sugerencia di e persona cu ta mas conviniente pa esnan cu ta biba hunto.
Registro di votado
Decision a wordo tuma cu no lo duna e partidonan politico copia di e registro di votado cu tur informacion personal y sensitivo di 70281 votado. E rason tras di e decision aki ta, cu ademas cu e no ta necesario pa e control cu lo mester a sosode antes ora tecnologia di identificacion no tabata asina avansa y e partidonan tabata tin un control social den bario, cu Pedro no ta Pablo, e registro aki ta contene informacion personal sensitivo di 70281 votado, cu ta ser acumula pa e servicio di Censo di pais Aruba. Pa un bon organisacion di nos eleccion, control di identidad di e votado cu ta yega urna electoral, y uzo di e derecho di voto solamente un biaha, no tin necesidad di sosten di checkers manera antes. Uzo di identificacionnan moderno y uzo di Registronan electronico moderno y tecnologia certifica y avansa ta garantisa e proceso confiabel di eleccion y ta percura pa esaki, y ta den man di e Presidente y miembronan di urna.


text: Manera awe24.com a informa den oranan di madruga cu un auto a ser horta, den oranan di mainta un familiar atento pasando den Montaña a mira e auto Nissan Sentra A32409 den un tereno habri y mesora a yama polis pa avisa. Central di polis a manda un patruya na e sitio y enberdad a bin encontra cu e auto cu e hood parcialmente habri pues muy probable cu e ladronnan lo por a bay cu un of otro piesa for di e auto. Takelwagen a presenta pa asina hiba e vehiculo aki na warda di polis pa mas investigacion.


text: Diasabra mainta a drenta informe di cu tin un scooter nobo benta den e mondi panort di E.P.B. na Hato, mesora a dirigi un patruya na e sitio. Na yegada di e patruya a bin compronde cu aki ta trata di un electric scooter sin ningun number cu lo a ser laga atras den e mondi scondi. Polis a solicita presencia di e investigadornan tecnico y forensyco pa bini na e sitio pa asina wak ki evidencia di rastronan cu e personanan cu a benta y/of laga esaki den e mondi. Si esaki por ta dibo of bo sa di ken e ta lague sa cu polis a confisca esaki pa pone na disposicion di e doño.


text:
Fundacion Contra Violencia Relacional (FCVR) a anuncia ayera durante un conferencia di prensa nan eventonan di recaudacion di fondo cu lo tuma luga den e simannan cu ta bin pa asina yuda cubri e gastonan cu e fundacion tin diariamente.
FCVR ta un fundacion cu ta existi pa mas di 25 aña. Hopi conoce e fundacion mas bien bao di e nomber di Fundacion pa Hende Muhe den Dificultad, pero alrededor di un aña y mey pasa e nomber a wordo cambia pa Fundacion Contra Violencia Relacional.
Rish-Ann Ammerlaan, trahado social di FCVR ta splica cu e motibo pakico a cambia e nomber di e fundacion ta pasobra ora cu persona scucha hende muhe den dificultad hopi biaha nan ta pensa cu e fundacion ta yuda solamente hende muhe, pero e fundacion kier a inlcui e ser masculino tambe den e organisacion. “Fundacion Contra Violencia Relacional ta mas general y tambe ta brinda ayudo tanto na hende muhe como na hende homber”, el a bisa.
E fundacion ta traha riba diferente pilarnan. E tin e parti ambulatorio caminda cu cliente por acerca nan pa ayudo, pa guia y empoderamento. Tambe nan tin ayudo residencial cu ta e parti na unda ora un hende muhe ta pasando den crisis, e por haya alohamento temporal na e fundacion y durante e alohamento aki e ta haya su guia, empoderamento cu e intencion cu na momento cu e sali di e fundacion e por para fuerte ariba su pia.
Ammerlaan a remarca cu e parti residencial si ta solamente pa hende muhe ya cu ainda nan no tin un cas di refugio pa hende homber, pero ta un idea cu ta riba mesa pa futuro. E fundacion tin tambe e pilar di experticio caminda nan ta bay diferente scolnan, compania y tur esnan cu ta acerca nan pa e parti di informacion y conocemento. Nan tin e parti di abogacia y nan ta traha hunto cu Gobierno di Aruba pa por yega na leynan cu por yuda den e parti di violencia.
Thalina Willems, assistent trahado social FCVR a duna informacion tocante e recaudacion di fondo cu lo tuma luga den e simannan binidero. E recaudacion di fondo lo colecta ariba caya y lo tuma luga riba e siguiente tres diasabra, cuminsando diasabra 25 di juni, e siguiente lo ta ariba diasabra 2 di juli y e ultimo lo ta diasabra 9 di juli.
E meta di e recaudacion di fondo aki ta pa logra recauda fondo pa operacionnan diario di e fundacion y esaki ta implica cubrimento di gastonan di awa, gasolin, coriente, cuminda y tur otro cos cu ta encera operacionnan diario.
Otro meta cu FCVR kier logra ta pa haya mas boluntario pa yuda cu e recaudacion di fondo pasobra e fundacion lo kier cubri diferente localidadnan clave rond di Aruba, manera brug di Renaissance, dilanti di Imelda Kleuterschool, rotonde na Pos Chikito, rotonde di Santa Cruz y idealmente cubri e rotonde di San Nicolas tambe.
Willems a indica cu actualmente e fundacion ta coriendo tekort tur luna cu tres mil florin y e obhetivo principal di e recaudacion di fondo ta pa cubri mas tanto posibel di e falta di fondo aki.
Pa loke ta trata ayudo brinda na clientenan, Willems a splica cu pa e aña aki te cu luna di mei, e fundacion a brinda ayudo na mas di 80 persona caba. Aña pasa e fundacion a logra brinda ayudo na 296 persona total y cifra aki ta basa ariba ayudo ambulante cu e fundacion ta ofrece. Pa loke ta ayudo residencial, e aña aki te cu luna di mei un total di 20 persona, acompaña pa nan yiunan, a haci uso di e facilidadnan di e fundacion.
Magaly Maduro, coordinador di e fundacion desde 2016, a splica tambe cu pa loke ta e parti residencial, te ainda e fundacion no ta cobra pa niun hende keda cerca nan. E fundacion mes ta responsabel pa tur gasto cu tin di haber cu nan clientenan y esey ta inclui cuminda, paña, gasolin, entre otro.
“P’esey nos ta pidi ayudo financiero. Nos tur sa cu nos a pasa den pandemia unda hopi hende no tabatin entrada, nos hendenan cu tabata semper sponsornan grandi, a mira cu nan mester a minimalisa of reduci nan ayudo cu nan ta brinda nos”, Maduro a indica.
Desde aña pasa e fundacion tin mas camber y esaki ta trece cune mas gasto. Gobierno a tene for di e fundacion tambe 5% di nan subsidio, kiermen esey tambe nan sinti su impacto como fundacion. Maduro a subraya cu FCVR ta conta riba e pueblo generoso di Aruba cu sa duna nan donacion constantemente, sea den forma material of financiero.
“Nos tur sa cu e situacion a bira mas dificil no solamente pa FCVR, si no pa tur e otro fundacionnan cu ta existi aki na Aruba. E fundacion ta conta te ainda riba donacion di pan regularmente, pero apart di esey nos no tin ningun palabracion fiho cu pa luna nan ta ricibi un cantidad specifico. Esey ta algo cu nos a laga semper na e pueblo generoso y di berdad mi tin cu bisa cu den 26 aña nos tabatin hopi amigonan y nos tin ainda, pero nos tur sa cu e situacion a bira menos bon pa henter mundo en general”, Maduro a agrega.
Manera menciona e fundacion ta ricibi subsidio y nan ta haya sponsor di algun hende, pero toch esey no ta suficiente y aworaki por a tuma nota cu tin mas hende den necesidad y tin mas fundacionnan cu ta den necesidad tambe. Maduro a indica cu nan ta busca fondo internacional tambe, pero esey ta mara na proyectonan.
Aña pasa FCVR a organisa e colecta pa recauda fondo tres biaha den e aña y a traves di esaki nan a logra recauda un suma di 36 mil florin den total. “Si e aña aki tambe nos por haya esey of surpasa esey, e ta yuda nos cubri por lo menos e tres mil florin cu nos falta tur luna pa cubri e gastonan di operacion diario”, Maduro a finalisa.


text:
abigail dammers
-
Barranquilla2018
Competencia di Team Bowling a cuminsa na Cali
Awe a inicia e competencia di Team Bowling na Cali, Colombia. Despues di 3 wega e Team di Aruba cu…Read More »
-
Barranquilla2018
Competenicia di Trios di Damas a cuminsa
Competencia di Trios na Cali Awe mainta a start e competencia di Trios na Cali, Colombia. Den e prome round…Read More »
-
Barranquilla2018
Weganan di Barranquilla ta sigi
Weganan Centroamericano y del Caribe Barranquilla 2018 a continua awe cu training di e disciplina di Natacion Artistica. E duo…Read More »


text:
Recientemente, Central Bureau Statistiek a publica su Indice di Prijs di Consumo pa luna di mei 2022.
Indice di Prijs di Consumo pa luna di Mei 2022
E CPI pa luna di Mei 2022 ta 102.49, loke ta representa un subida di 0.3% compara cu e indice di April 2022 (102.16) y acumulando un subida di 1.9% te cu na Mei di e aña aki.
E cambio di e CPI pa e ultimo diesdos (12) lunanan (Mei 2021 te cu Mei 2022) ta 5.2%, un subida di 5.4 punto di porcentahe (ppt) compara cu e periodo corespondiente di aña pasa (-0.2%). E promedio anual (ultimo 24 luna) di e tasa di inflacion pa e periodonan di Mei 2020 te cu Mei 2021 y Mei 2021 te cu Mei 2022 ta 3.0%, un subida di 5.2 ppt compara cu e -2.2% registra den e periodonan di Mei 2019 te cu Mei 2020 y Mei 2020 te cu Mei 2021.
Durante e luna aki, ocho (8) di e diesdos (12) sectornan a registra subida di prijs. E subidanan cu tabata tin e mayor efecto riba e CPI a wordo registra pa e sectornan di “Cuminda y bebida no- alcoholico” (1.4%), “Salud” (6.8%) y “Paña y sapato” (5.0%), causando un efecto di 0.16, 0.14 y 0.12 ppt, respectivamente. E subidanan den e sectornan restante a contribui cu un efecto di 0.13 ppt riba e CPI di Mei 2022.
E subidanan aki a wordo contraresta parcialmente door di principalmente un caida den e indice di e sector di “Recreacion y cultura” (-1.4%) cu a contribui cu un efecto di -0.13 ppt riba e CPI di Mei 2022. E caida den e sector restante a contribui cu un efecto di -0.09 ppt riba e CPI di Mei 2022. E subida den e sector di “Cuminda y bebida no-alcoholico” a wordo causa door di principalmente un subida den e categoria “Cuminda” (1.5%), causando un efecto di 0.15 ppt. E subida den e sector di “Salud” a wordo causa principalmente door di un subida di 9.3% den e categoria “Producto, aparatonan y ekipo medico”, causando un efecto di 0.12 ppt. E subida den e sector di “Paña y sapato” a wordo causa door di principalmente un subida den e categoria “Paña” (5.5%), causando un efecto di 0.11 ppt.
E caida den e sector di “Recreacion y cultura” a wordo causa principalmente door di un caida den e categoria “Vacacion” (-4.8%), causando un efecto di -0.14 ppt. Canasta di consumo E canasta di consumo di e CPI ta consisti di 408 bienes y servicionan. Compara cu April 2022, 52.2% di e bienes y servicionan aki a conoce un aumento di prijs causando un efecto di 0.89 ppt, mientras cu 29.2% ta mustra un caida di prijs, cu a contribui cu un efecto di -0.57 ppt y pa e restante 18.6% no tabata tin cambio den prijs. Prijsnan di bienes a subi cu 0.8% y a causa un efecto di 0.49 ppt. Prijsnan di servicionan a conoce un caida di 0.4% y a causa un efecto di -0.16 ppt riba CPI di Mei 2022.
Core inflation
E CPIC (core inflation) – CPI excluyendo e efecto di energia y cuminda – a registra na Mei 2022 un subida di 1.7%. E indice di energia – cu ta consisti di e productonan: electricidad, awa, gasolin y diesel a registra un subida di 8.7%. E indice di cuminda a registra un subida di 4.0%.
Bestaansminimum
E bestaansminimum pa un hogar consistiendo di dos (2) adulto y dos (2) mucha (edad 0-14 aña) na Mei 2022 ta Afl. 5,046, un subida di Afl. 294 compara cu Mei 2021 (Afl. 4.752). E bestaansminimum pa un hogar di un (1) adulto ta Afl. 2,403, un subida di Afl. 140 compara cu Mei 2021 (Afl. 2.263).


text:
Den un estudio realisa na Merca a conclui cu e hendenan cu no ta drumi por lo menos shete ora den un periodo di 24 ora, ta mas probabel cu nan ta reporta 10 condicion di salud, cu ta inclui ataca di curason, enfermedad coronario, stroke, asma, enfermedad pulmonar obstructivo cronico (COPD), cancer, artritis, depresion, enfermedad di riñon y diabetis. The National Institutes of Health (NIH) a informa cu entre 50 y 70 miyon mericano ta sufri di trastorno di soño, incluyendo sleep apnea, y 1 di cada 3 adulto no ta drumi e cantidad recomenda di soño necesario pa proteha nan salud.
Drumi no ta un luho, e ta un necesidad asina vital manera e aire cu nos ta respira y e alimentonan cu nos ta come. Segun NIH, soño ta importante pa salud di e cerebro, incluyendo e funcion di siñamento, como tambe e curacion y reparacion di nos curason y e adernan. Soño tambe ta regula e hormonanan cu ta laga nos sinti hamber y yen, p’esey ora nos ta falta di soño nos ta sinti mas hamber cu normal. Ademas, soño ta afecta e forma con nos curpa ta responde na insulina hormonal, cu ta controla nos sucu den sanger. Teniendo deficiencia di soño ta conduci na e nivelnan mas halto di glucosa den sanger den e curpa, loke por aumenta e riesgo di diabetis. Y no lubida nos sistema inmunologico. No drumi di 7 pa 8 ora anochi por debilita nos defensa y ta pone cu nos ta bira malo. Den un siguiente post lo elabora: CON E ALIMENTONAN TA AFECTA NOS SOÑO!


text:
Un escultura di madera di e First Lady, Melania Trump, cu ta situa na su cuidad natal Sevnica, Eslovenia, a wordo kita despues cu el a wordo kima durante e dia di Independencia di Merca, segun e artista cu a encarga cu e escultura. E artista, Brad Downey, a bisa cu el a ricibi un yamada di e departamento di polis, puntrand’e ki pa haci cu e escultura. E ta bisa cu e estatua di Melania Trump a wordo kita dia 4 di juli y el a pidi e hendenan pa no distribui e potretnan di e figura kima, pa asina e no bira un ‘meme violento’. Brad Downey a presenta un reporte policial, pero el a bisa cu e ta interesa pa haya e personanan cu a haci e echo aki, aunke e no ta interesa pa presenta cargo contra di nan.
Downey a bisa: “Mi ta curioso pa wak ken a hacie, esey kiermen cu un hende no a gusta kico e escultura ta representa of con e ta mustra”. E ta haya e momento di e atake, cu tabata riba e Dia di Independencia di Merca, ta significa cu e tabata un acto haci deliberadamente. Downey ta splica cu e tabata inspira pa traha e escultura aki pa loke el a yama e ‘narrativa anti-inmigracion’, cu ta sali di kico Donald Trump generalmente ta vocifera. E ta bisa cu e ta un ‘contradiccion’ cu e president di Merca ta haci e detencion di inmigracion e base di su presidencia, pero e ta casa cu un inmigrante cu su prome idioma no ta Ingles. Brad Downey a bisa cu e ta trahando riba un reaccion artistico riba e atake y lo haci un video di e media su respuesta tocante e escultura. Downey a bisa tambe cu probablemente e ta bay purba di haci algo na e lugar unda e escultura tabata poni.


text: Den e U Hopi tera required tres òf seis luna di valides di pasport na di entrada Por fabor tene na kuenta ku e its por ta, normalmente, ta hasi te ku dos luna di inflacionE splicacion, mientras bo ta bishitá di Suela na siudadanonan sekos tambe por usa pa kambia tin un pasport, mientras bo ta bishitá di Suela. Buta un temporada di pl E ta mas rápido i mas barata pa splicacion riba e stranhero en di responsabilidat di pasport di Suela ta SEC den komparashon ku SEC e stranhero (di paga bo ta moneda local) di Informashon ta dispone na e sitio ib di pl sea. Normalmente, bo por haya un nobo pasport (òf akto nashonal di identidat) den un siman ora ta dirigí riba Suela. Tambe ta posibel pa solicita pa regala un delegashon òf consulta, pa medio di un enkargo additional, semper i ora bo tin un pasport vigor pa biaha nobo. Pasport di Valides di or di Biaha na e estudio UNÍ Sea i di estudio UNÍ tin un bon ku ta indiká ku tin un pasport secco solamente mester ta vigor pa temporario di biaha ora ta vaye na e estudio UNÍ Mas informashon tokante di via di EE.UU. i ESAKI disponé di e Delegashon di estudio UNÍ ta Stoma Biométricos Paspoort secco pasport i dokumento nationale di identidat ta biométrico, e ta bisa, un chip di kòmpiuter a sera ta kontené un voto digitale i e lastro dichteres. Tur e solisitante mester ta fotografo directamente i e lastro digitalisa na e sitio na e momento di e splicacion.


text:
Sinembargo, kada par mei tabatin un ruman di e edicion
E domain di sera leinan varia na tera E lei ta dirigí riba e domain di bulos Pa e kambio di e lei di, klínika di stablesé su mes balor máxima ta e kantidat di muchanan produccion di kada donateSpaña ta tabata converted ta un destinashon pa e verteld di turista, e ta bisa, e muhénan ku buska keda mariadal kla utilización di simia di dosente i spañó klínika tabata e kumpra ta spera di donate di otro tera ku e fin di komplasé e deseo. Hopi reino reuní e muhénan viajaban di Spaña na momento ei pa ta imprenta ku simia importadó di klínika di e reino reuní, por ehèmpel, unda mi existían di controle riba e kantidat di muchanan ku kada donate por krese. E kambio den e lei di Spaña koinsidí ku Oropa tabata un gran date di funshon i e importacion di células hende.
Por ta asina, e frontera ta diesdos muchanan por donate
Den Suela, un donate por duna un mucha pa un maximo di seis par. Sinembargo, e suseso Hunta Nashonal di Saludo i Bienestar recomenda un maximo di seis muchanan por donate. Inspiracion Artifisial huntu ku simia di dosente a realisá solamente si e muher tabata mará òf registra ta convenci, i ta rekerí e konsentimentu na skirbi di e cónyuge òf di e par. E lei aki ta kambia permitted ningun e acceso na e muhé na e tabata finansiá e trahamentu di verteld apesar di largu lista di spera por sali primitivo. Den Suisa, e domain di sera solamente ta pèrmití pa par heterosexuales esposanan no ta pa solteronan, par, solteronan òf par homosexual. Un donate por duna lugá na un maximo di ocho muchanan.
E HFEA stipulá un frontera di dies famianan di e reino reuní ku por ta kreá uza e james un donate.
No, mi no tin frontera na e kantidat di muchanan ku a nase na kada famia ta mescos donate.
Un donate mei stablesé un frontera i bòm por obligá kondishonnan bo ta uza bo sera. E expresion di espermatozoides di reino a reuní ta notifica di HFEA. Di donate mester duna su pèrmit pa importacion E tin mester di un pèrmit spesial di HFEA pa importacion di embriones. Algun klínika di importacion di sera i di importashon di e vele di klínika di e stranhero.
Mei tambe interkambio vele pa posibilidatnan uza bo ta mustra un multitut otro kier men di dosente, mester asegurado ta e donate no ta produsí e muchanan mas ku dies famianan di e reino reuní.
E donate mester kumpli ku algun criteria pa duna asina manera entre diesocho i e kuarenta aña di edat.
Den e Estudio uní, mi no tin ningun reglement e region ken por partisipá den e domain di sera.
Mas bon, e Totalmente America pa Salú Produkto i di otro grupo di eksperensia (por ehèmpel, di Association America di Dèk di Tejado) promociona rekomendashon i directie. E ASRM directie frontera pa un dosente di binti i sinku yunan ku a nase bibu pa populashon di e area di, maske esaki no ta dirigí na di lei, mi no tin ningun sentro di siguiente, i e ta konsiderá ku solamente di kuarenta di nasimentu ta portada. Ta probablemente ku algun dosente tin mas di shen genériko di e muchanan. Algun dèk di sera obligá frontera interior por ehèmpel, e Ofisina di Sera di California tin un frontera di dies famianan na e dosente, e Bandera di regenbog Ofisina di Sera tin un frontera di donate muchanan ku seis muhénan distinto.


text:
ORANJESTAD – Minister di Turismo, Salubridad Publico y Deporte Sr. Dangui Oduber a hiba un maneho hopi progresivo y innovativo cu a pone cu Aruba a bira un “trendsetter” na mundo. E programa di vacunacion di pais Aruba ta un strategia di recuperacion exitoso y a keda reconoci internacionalmente como un di e mihornan di mundo. Esaki a haci cu Aruba ta conociendo cresemento den nos sector turistico cu ta surpasa tur proyecccion segun cifranan di ATA.
Turismo na Aruba ta creciendo, ya caba ta 2 luna tras di otro cu Aruba ta ricibiendo 20% mas bishitante cu e luna prome cu ne, esaki sigur ta algo sumamente positivo pa Aruba. Pa varios siman caba Aruba ta poni riba e codico geel pa biaheronan for di Hulanda, esaki ta haci cu mas y mas Hulandes por bin disfruta di nos dushi isla y nos hospitalidad cu nos ta conoci pe.
Danki na e strategia di recuperacion di Minister Oduber hopi turistanan a regresa nos isla bek. Durante e periodo di januari y april 2021 Aruba a ricibi mas di 171 mil turista. Den luna di mei Aruba a ricibi mas di 70 mil turista y den juni ta premira alrededor di 75 mil turista. Desde July 2020 cu Aruba a habri su frontera nos a ricibi alrededor di 310 mil turista segun e cifranan di ATA.
Segun Minister Dangui Oduber e grado di recuperacion den e prome mitar di aña 2021 ta 55% compara cu e prome mitar di aña 2019. Ta proyecta cu e grado di recuperacion den su totalidad den aña 2021 ta 67% compara cu aña 2019 ora cu aun e cifranan no a wordo afecta pa e pandmia. Esaki ta un bahada di 33%. E mandatario a duna di conoce cu segun proyeccionnan di ATA, e turismo di Aruba lo recupera completamente na aña 2023. E cifranan aki ta mustra con accelera Aruba su recuperacion ta bayendo, esaki ta pone cu Aruba ta liderando Caribe (Top 5) den e distinacion cu ta recuperando mas liher di e crisis mundial segun “Caribbean Tourism Organization” (CTO).
Minister Dangui Oduber ta hopi satisfecho con e vacunacion a bay na Aruba. Den esaki Aruba ta den e top mundialmente ora ta papia di cobertura di e vacunacion. Na e momentonan aki a vacuna alrededor di 66 mil hende caba riba e edad di 18 aña. Esaki ta 67% di e poblacion (18+) cu a ricibi nan vacuna. Esaki a conduci cu e cifranan di covid a baha substancialmente desde luna di mei. Danki na tur esnan cu a vacuna Aruba poco poco ta bayendo bek na normalidad.
Recientemente Minister Oduber tabata di bishita na Hyatt Regency Aruba caminda e mandatario por a mira tur e inversionnan cu a wordo haci y alaves combersa cu e GM y e empleadonan pa gradici nan pa nan excelente servicio cu nan ta brinda na nos turistanan. Aruba su turismo ta recuperando hopi liher y esaki ta danki na e vision cla cu Minister Dangui Oduber a pone nos dilanti. Aruba ta ricibiendo 75.000 turista den luna di juni 2021 y e grado di occupacion di Hyatt ta 90%.
Aruba ta progresando y awor ta momento pa stabilidad y no aventura.


text:
Laurens Costerstraat – Diadomingo mainta trempan polis a bay den e Laurens Costerstraat pa un problema di pareha.
E bay lihe pa motibo cu aparentemente tawata un bringamento formal, parse cu e homber a kibra tur bentana di e cas.
Polis a yega e sitio y a papia cu e dama. Na yegada di polis no por a mira tur bentana kibra pero si un bentana dilanti cu un buraco den dje.
E homber mes a bandona e sitio y polis sa ken e ta y lo a cuminsa buske. A pidi pa Departamento tecnico. Lo tawata trata di un problema entre ex pareha.


text:
Mi deseo sinsero ta pa tur hende tin un fuente di entrada digno. No solamente pa nan sosten├ę nan mes ├▓f kria nan famia, pero tambe paso mi sa e diferensia entre produs├ş pa bo mes i depend├ę di un otro.
Apesar di esei mi ta kontra nombramentu pol├ştiko den e siguiente kasonan :
– Kaminda ta reker├ş un proseso di solisitut habri, ku ta duna tur hende e mes un ch├Ęns sin import├í pa ken nan a vota.
– Kaminda e persona nombr├í ta keda atras den e aparato p├║bliko asta ora e pol├ştiko mes no tei mas.
– Kaminda e ta evidente ku e persona no ta kualifik├í pa e funshon ku e ta aspir├í. Yuda un persona no por kosta e pais su futuro.
Komo pol├ştiko mi ta konsiente ku tin funshonnan asina serka di bo,ku ta reker├ş un hende di bo konfiansa.
Den kaso nan asina un nombramentu pol├ştiko mester ta mara na bo persona i e konfiansa.
E palabrashon hopi kla i transparente mester ta ku ora bo no ta den funshon mas òf e persona no ta gosa di bo konfiansa mas e nombramentu ta kaduká.
Pa lei parlamento por tin 40 persona den servisio. Riba su mes e ta un milager ku 40 persona ta hasi tur e trabou ku ta sosod├ę.
Ta pa e motibu ei, bo ta haña kombinashon di funshon, kaminda un persona ta responsabel pa mas ku un área.
E mih├│ manera pa balor├í e trabou di e 40 hende nan aki ta, dor di no nombra hende ku no ta kualifik├í i ta bai hasi nan trabou mas dif├şsil.
Ta bon tambe pa nos keda k├▓rda ku parlamento no ta gobi├Ęrnu. Ami no ta minister, mi ta presidente di parlamento.
1. Parlamento por bini ku inisiativa nan di lei ku por krea mas kupo di trabou.
2. Parlamento por kontrol├í si gobi├Ęrnu ta kumpli ku su programa di gobernashon i krea mas kupo di trabou.
3. Parlamento no por sinta riba stul di gobi├Ęrnu ├▓f un minister i tuma desishonnan ehekutivo.
Mi no ke bai sin bisa esaki, no kansa di lesa, ta un pueblo informá por opiná. Ignoransia ta nos pió enemigu.
Un nombramentu pol├ştiko no pa definishon ta malu ├▓f robes.
Elekshon ta refleh├í e deseo di un pueblo i ta tradus├ş su mes den un mandato. E mandato aki ku e pol├ştiko ta risib├ş dor di e konfiansa di e pueblo, ta pa ehekut├í su promesa nan, maneho i ideologia.
E promesa, maneho i ideologia ta e partido su pol├ştika nan.
Hopi biaha pa ehekut├í e pol├ştika nan aki, ta reker├ş un hende ku tambe ta kere ├▓f por karga e pol├ştika nan aki. Manera mi a bisa mas ariba e nombramentu e ora ei mester keda mara na e tempu ku e pol├ştiko ta den funshon ├▓f e pol├ştika (maneho,promesa,ideologia) ta vigente.
Loke nos mester resist├ş ta ÔÇt'klientelismo” ├▓f patronahe pol├ştiko.
Kiko ta “klientelismo” : E tendensia pa fabores├ę, sin e hustifikashon nesesario, un persona ├▓f organisashon, pa ha├▒a su sosten den futuro.
Patronahe pol├ştiko : Lamentablemente ainda tin hende ta kambia nan voto pa risib├ş un fabor di e pol├ştiko. Pero e gran mayoria no ta partisip├í den esaki. E gran mayoria sea pa desepshon ├▓f konsenshi a bira mas sab├ş i konsiente di e balor di nan voto. Loke si ainda ta atraktivo ta un funshon komo empleado p├║bliko. Esaki ta un eh├Ęmpel di patronahe pol├ştiko. Un nombramentu asina lo pone ku e empleado p├║bliko su lealtat ta keda na un partido en bes di su pais.
E desgrasia di e pais ta bira ku ni maske kon bon bo idea komo pol├ştiko ta, e no ta w├▓rdu ehekut├í.
Esaki nan tur ta elementonan ku ta kome nos pais di paden i ta mina nos demokrasia.
Tin hopi demanda riba mi tempu pero lo mi sigui purba kompart├ş mi opinion ku bo.
Pa abo ku ta lesa pa prom├ę biaha, no ta awe mi a kumins├í papia, djis buska e hashtag ; #EKamindaTaLargu of #NosTaYegaSi i lo bo mira tur mi kontribushon nan durante di e ├║ltimo a├▒a nan.


text:
Bahamas
E islanan di Bahamas (ofisialmente e Commonwealth di Bahamas) ta un pais konsistiendo di 29 isla, 661 kayo, i 2,387 isla chiki. E ta situá den e Oceano Atlantiko nort di Cuba i Hispañola (e Republika Dominikano i Haiti), nortwest di e islanan di Turks i Caicos, i suitost di Merka (mas serka di Florida). Su area total ta 13,939 km2, ku un poblashon estimá di 330.000 hende. Su kapital ta Nassau. Geografikamente e islanan di Bahamas ta keda den e mesun kadena di isla ku Cuba, Hispañola i Turks i Caicos; e designashon di Bahamas normalmente ta referi na e commonwealth anti no e kadena geografiko.


text:
Schadefonds ta kompensá tur gastu?
Nò, Schadefonds no ta kompensá tur gastu di e daño ku bo a sufri dor di e krímen violento. No ta trata di daño i perhuisio òf indemnisashon di daño. Ta trata di un pago di un solo bia di un suma fiho, komo un sosten finansiero.
Pariente di defuntu por eventualmente haña un pago èkstra pa gastunan di entiero i daño dor di e pèrdida di e entrada di e defuntu. Pa esaki Schadefonds tin mester di prueba sí, manera resibu, spesifikashon di seguro, prueba di suèldu òf relato anual.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a pèrdè di Chunichi Dragons ku skor di 8-6
Wladimir ‘Coco’ Balentien a hunga right field den e partido aki i a konektá un honron solitario den kuater turno na bate. Wladimir tin un promedio aktual di .216, ku tres honron i shete kareda empuha
- Rakuten Golden Eagles a pèrdè di Nippon-Ham Fighters ku skor di 5-3
Andruw Jones tabata batido designa den e partido i a konektá un hit den kuater turno na bate, ku un kareda empuha. Andruw tin un promedio aktual di .186, ku un honron i seis kareda empuha
Resultadonan di Beisbòl Liga Grandi ayera:
- Oakland Athletics a derota Minnesota Twins ku skor di 6-1
- Pittsburgh Pirates a gana Chicago Cubs ku skor di 5-4
- Miami Marlins a pèrdè di Washington Nationals ku skor di 7-1
Picher Stephen Strasburg di Washington Nationals a poncha 12 batido, permitiendo tres hit, un base por bola i un kareda den seis ining i dos tèrsio
- Boston Red Sox a pèrdè di New York Yankees ku skor di 4-1
Pa New York Yankees, Michael Pineda a bai ku e viktoria miéntras ku Xander Bogaerts a konektá dos hit den kuater turno pa Boston Red Sox. Hopi spekulashon despues di e partido riba un supstansia ku Michael Pineda tabata tin riba su man di picha. Misteriosamente den kabes di sinku ining e supstansiá aki no tabata tei mas. Segun e picher ta tera e tabata tin riba su man pa motibu ku e ta soda hopi
- Milwaukee Brewers a derota Philadelphia Phillies 6-2
Ku e viktoria aki e ekipo di Milwaukee Brewers ta logra nan di seis viktoria konsekutivo
- Houston Astros a gana Toronto Blue Jays ku skor di 6-4
- New York Mets a derota Atlanta Braves ku skor di 6-4
Andrelton Simmons no a hunga den e partido aki. Andrelton a sinti su pols den e partido di ántayera na momentu ku e la kai riba su pols den di seis entrada tratando di evitá un out na plato. Simmons a tuma parti di praktiká di bateo ayera pero manager Fredi Gonzazel a sak’e for di aliniashon na momentu ku su pols tabata dun’e problema ku su swing. E manager di e ekipo ta spera ku Simmons lo ta bek e wikènt aki den aliniashon
- Cleveland Indians a pèrdè di Chicago White Sox ku skor di 7-3
- Arizona Diamondbacks a derota San Francisco Giants ku skor di 6-5 den un partido ku a bai 10 entrada
Partidonan di Liga Grandi pa awe:
- Boston Red Sox kontra New York Yankees
- Miami Marlins kontra Philadelphia Phillies
- Toronto Blue Jays kontra Baltimore Orioles
- Tampa Bay Rays kontra Cincinnati Reds
- Washington Nationals kontra Atlanta Braves
- Houston Astros kontra Texas Rangers
- Cleveland Indians kontra Chicago White Sox
- Kansas City Royals kontra Minnesota Twins
- Pittsburgh Pirates kontra Milwaukee Brewers
- Chicago Cubs kontra St. Louis Cardinals
- Los Angeles Dodgers kontra Arizona Diamondbacks
- New York Mets kontra Los Angeles Angels
- Detroit Tigers kontra San Diego Padres
- Oakland Athletics kontra Seattle Mariners
- Colorado Rockies kontra San Francisco Giants
Breve:
Liga Menor Tripel A
- Mariekson ‘Didi’ Gregorius no a konektá hit den kuater turno na bate ayera pa Reno Aces. Didi tin un promedio aktual di .333
- Sharnol Adriana no a konektá hit den tres turno na bate pa Rojos del Aguila de Veracruz ayera
Liga Menor Dòbel A
- Curt Smith a drenta komo batido emergente ayera pa Springfield Cardinals i no a konektá hit den un turno na bate
- Hainley Statia a hunga segunda base i shortstop ayera pa Huntsville Stars i a konektá un single i un doblete den dos turno na bate ku dos base por bola. Hainley tin un promedio aktual di .143
Liga Menor Klase A
- Chris Garia a hunga center field i a konektá un doblete i un tripel den kuater turno na bate pa e ekipo di Myrtle Beach Pelicans. Chris tin un promedio aktual di .333
- Carlton Daal a hunga shortstop i a konektá tres hit, for di kua un doblete den sinku turno na bate, ku un kareda anotá pa Dayton Dragons. Ku esaki Carlton ta bira e promé pelotero di su ekipo ku ta konektá tres hit den un partido e temporada aki. Carlton tin un promedio aktual di .348


text:
Japan All Star Series
- Ayera: MLB All Stars ta derota selekshon di Hanshin Tigers i Yomiuri Giants ku skor di 8-7
- Awe: MLB All Stars kontra selekshon di Hapon
Kampionato Mundial di Beisbòl U21 na Taiwan
- Awe no tin partido. Hulanda ta hunga mañan kontra Mexico
Breve:
- E kanal di televishon deportivo ESPN a skohe Andrelton Simmons komo e mihó hungadó defensivo di temporada 2014. Na 2013 tambe ESPN a skohe Simmons kome e mihó hungadó defensivo den Liga Grandi. Andrelton a risibí 35 punto despues di e votashon, miéntras ku su kompañero di ekipo Jason Heyward a finalisá na di dos lugá ku 29 punto. Banda di e rekonosementu aki, Andrelton a keda premia tambe ku su di dos Wante di Oro i tambe Fielding Bible Award.
- Un di e ekiponan ku a mustra interes den hasi un kambio ku Arizona Diamondbacks pa Mariekson ‘Didi’ Gregorius un biaha mas ta New York Mets. Pero segun informashonnan, Arizona ta poniendo un preis altu pa Didi. Segun e gerente general di Diamondbacks Dave Stewart, e ekipo no tin pensa di laga e pelotero bai pa dòria dos plaka. E ekipo ta interesá den primordialmente pichernan hoben prospekto Iino e veteranonan ku Mets ta ofresiendo.
- Segun informashonnan, Boston Red Sox ta tur tur tras di Pablo Sandoval. E ekipo tabata tin un sita ku agente di e pelotero e siman aki i segun e gerente general di e ekipo kòmbersashonnan a kana den un bon direkshon. Apesar di esaki e gerente general no ta spera ku nada lo pasa e siman aki. Mas aleu, e ekipo ta kere ku lo dura un tempu promé ku nan yega na un akuerdo. E ekipo ta spera di sigui kòmbersá ku e agentenan di e pelotero den simannan ku ta bin.
Premio Manager di Aña
- Liga Merikano Buck Showwalter di Baltimore Orioles
- Liga Nashonal
Matt Williams di Washington Nationals


text:
The content originally appeared on: Diario
ORANJESTAD (AAN): Un di e weganan di mas popular di Lotto, ta sigui di ta Zodiac.
Aki bo ta escoge un number consistiendo di cuatro cifra, y bo ta agrega un signo zodiacal y cla bo ta den wega.
Esey ta loke Juliana a haci tambe, y el a ripara cu el a gana. Pesey riba Diaranson el a acudi na oficina di Lotto na Playa pa busca su premio.
Na su yegada mesora el a mustra nan su ticket cu tin su firma y su number di banco poni patras. Ora di a scan e barcode, e Computer inmediatamente a confirma cu Juliana a gana 12.500 Florin cu e wega di Zodiac Merdia.
Asina a sigui cu e proceso pa transferi e premio electronicamente pa su cuenta di banco. Juliana a indica cu e ticket ganador el a cumpra na JR-1 Lottery.


text:
-
AVB/ 6 months ago
Loting pa e Copa Betico Croes 2022 ta conoci
Dialuna anochi, na e Technical Center di Arubaanse Voetbalbond, AVB a hasi e loting pa loke ta e Copa Betico Croes...
-
AVB/ 8 months ago
Campeonato 2021/2022 di AVB dedica na 4 baluarte
Manera ta custumber di tur aña, AVB ta dedica e campeonato na personanan cu a duna un aporte na e futbol...
-
AVB/ 10 months ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 11 months ago
Curso basico di referee a cuminsa
Diabierna 30 di juli AVB a cuminsa cu curso basico di referee, esaki ta pa personanan cu ta interesa pa bira referee,...
-
Investigacion riba proceso di inscripcion pa torneo di futbol
Recientemente e organisacion di futbol, Sport Vereniging Racing Club Aruba, SV RCA, a entrega un keho oficial relaciona cu un procedura...
-
Weganan di futbol infantil a cuminsa
Den fin di siman na Centro Deportivo Franklin Bareño a cuminsa cu e apertura di weganan di futbol infantil y hubenil...
-
Aruba ta hunga wega di clasificacion pa mundial di futbol
Recientemente Arubaanse Voetbal Bond (AVB) a confirma su participacion den e weganan eliminatorio di Campeonato Mundial di Futbol Qatar 2022, cu...
-
A prepara festival di futbol pa muchanan te cu 7 aña y un pre-campeonato te cu 11
Despues di 7 luna y mey ta warda pa loke ta e desaroyonan rond di COVID-19, Arubaanse Voetbal Bond (AVB) a...
-
FC San Nicolas ta organisa Sunrise City Cup 2020
31 di Juli 2020 FC San Nicolas ta organisa Sunrise City Cup 2020 p’e categorianan U-9 y U-11. E campeonato di...
-
Futbolistanan di AVB Academy a batisa uniform nobo
Despues di un trayecto largo di preparacion, recientemente Arubaanse Voetbal Bond (AVB) a lansa e Proyecto di “AVB Academy” den cual...


text:
Oficina di Propiedad Intelectual situa na Adriaan Lacle Boulevard 3, como departamento di Gobierno ta duna servicio na publico pa registracion di Marca, registracion di Derechonan di Autor y Patent entre otro.
Debi na e situacion di e pandemia di Covid 19, servicionan di nos oficina mescos cu tur otro luga, a rekeri pa haci algun cambio y ahustacion pa cumpli cu e protocol y normanan nobo cu DVG y Gobierno ta pidi departamentonan gubernamental pa cumpli cune.
En conexion cu esaki, Oficina di Propiedad Intelectual a tuma e precaucionnan necesario y ta informa na publico e cambio den e forma di pago pa nos servicionan.
Anteriormente por a paga ainda cu placa cash, pero recientemente a instala un POS-Machine cu ta facilita tramitenan di pago y awor por simplemente swipe y paga.
Entrante dialuna, 20 di juli 2020 lo no acepta placa cash mas na nos oficina. Pagonan solamente por wordo efectua atrabes di e POS swipe machine of transferencia via banco riba e cuenta di BIE na Aruba Bank.
Director y personal di Oficina di Propiedad Intelectual ta gradici pa e comprension y ta encurasha comunidad pa sigui e reglanan di higiena stipula pa DVG y Gobierno di Aruba, pa hunto nos combati e coronavirus. Pa informacion of cualkier pregunta por tuma contacto cu Oficina di Propiedad Intelectual na telefon 583 12 00.


text:
Tanki Flip – Diasabra marduga a drenta informe di un pelea na un garoshi di bende cuminda, yama Gio J.J Burger.
Na yegada polis ta compronde cu ta un problema entre dos homber, cu tin of tawata tin un relacion cu otro.
Eynan a start un intercambio di palabra, caminda un a reclama otro relaciona cu di nan aparentemente tin un enfermedad mortal conoci.
Pues e lo a biaha pa exterior y eynan nan lo a constata cu e lo tin e enfermedad ey.
Na e sitio di bende cuminda, e discussion a escala, caminda un a dal otro un boter y heride.
E cabayero tawata na sanger momento cu ela subi den e transportwagen, polis a dune lift y a bay bahe caminda e ta hospedando na Bubali.
Niun di dos kier e a entrega keho contra otro.


text:
The content originally appeared on: Diario
Produccion local di cuminda ta exigi tur atencion awor — *Banco Mundial ta papia di un catastrofe humano na Ukraine — *Advertencia a wordo lansa na tur pais cu debe nacional pa paga
ORANJESTAD(AAN)—Hamber y mas hamber ta e unico seguridad cu Banco Mundial por presenta na comunidad internacional, manera su Presidente a trece dilanti.
Banco Mundial a uni su mes na e advertencianan cu a wordo lansa pa e Fondo Monetario Internacional, manera DIARIO a publica siman pasa.
Informacionnan cu ta alcansa mundo cada rato ta bira mas serio y ta papia di reformanan sumamente serio cu gobiernonan mester tuma na consideracion den un situacion cu ta empeora.
Pa comprende e gravedad di e situacion mester bolbe na Ukraine cu ta un fuente mundial di alimenta.
Na e pais cunukeronan a ocupa un lugar importante riba tereno economico. Agricultura a haci cu Ukraine a bira un productor importante di cuminda pa mundo, cu por a ricibi grano, cu ta wordo uza pa produccion di pan.
Produccion di cuminda ta un base economico importantisimo pa Ukraine, caminda Rusia a destrui Un Miyon di hectare di tereno cu tabata wordo uza pa produci cuminda pa mundo.
Na e momento aki tur produccion di cuminda di Ukraine, loke a resta pues den e situacion horibel cu e pais ta conoce, ta wordo uza pa e poblacion cu a keda atras y pa e ehercito cu mester lucha.
DIARIO a busca informacion mas directo di e produccion di cuminda pa mundo dor di Ukraine.
Galiña ta un fuente di entrada enorme pa Ukraine cu ta produci maishi pero tambe carni di galiña cu ta wordo procesa tambe.
E guera a nifica cu produccion di cuminda a bira produccion di hamber na cantidad di pais na mundo.
Hamber cu ta bira cada momento un problema mas serio segun Banco Mundial, cu a confirma e informacionnan cu DIARIO a presenta di e Fondo Monetario Internacional.
Ta wordo culcula cu e prijs di cuminda lo ta asina halto, cu e lo ta impagabel pa e grupo grandi di personanan cu ya ta biba den pobresa.
E dirigentenan di World Bank a indica ayera cu e problema serio na hopi pais ta, cu mester atende cu un problema cu no a origina dor di gobernacionnan local cu awor mester busca solucion pa problema serio cu nan ta afecta.
E situacion ta mas serio pa paisnan cu no tin produccion propio di cuminda y tambe mester paga debenan nacional, manera World Bank a trece dilanti.
E informacionnan ricibi ta mustra cu na Aruba enfasis mester wordo pone awor riba produccion di cuminda local den un situacion sumamente severo.
Plannan di Gobierno for di 2021 tabata indica cu e sector di produccion di cuminda ya a haya atenciom y entre otro agricultura na Aruba a conoce un prijs special pa awa pa asina por produci cuminda.
E situacion mundial ta exigi awor pa un plan local di emergencia wordo crea pa produccion di cuminda wordo aumenta.
DIARIO ta sigui tene Aruba informa di situacionnan alarmante cu ta presenta nan mes y manera World Bank a trece dilanti ta soprende tur pais cu no por a prepara nan mes pa e catastrofe humano mundial cu e crisis Ukraine a produci.


text: Diamars mainta a drenta informe di un accidente hit & run na Brusca, mesora a dirigi un patruya na e sitio. Na yegada di e patruya a bin compronde cu e chauffeur di e BYD F0 A34777 bayendo pabao a perde control na e birada bay na man robez baha caminda bay di banda subi e caminda bek bira di patras bay dal e cura di cas banda panort. Despues dine impacto aki e chauffeur a sigui core bay. Pa suerte a logra capta e number, ora polis a bay na e adres unda e auto ta registra a bin haya e vehiculo aki. Na e adres e mama a sali afo atende cu polis.


text: Manera nos a reporta den un informe anterior cu un auto a dal un ciclista na e entrada di Marriott Surf Club, mesora miembronan di seguridad a bay revisa e videonan di e camaranan di seguridad y a bin logra localisa e Hyundai Accent blanco V3691 cual ta esun cu a dal e hoben ciclista na e entrada di e hotel y a core bay para e auto den e parkinglot abao. Mesora a avisa polis y nan a presenta y a nota e daño na e spiel y porta. Polis a pidi un takelwagen pa confisca e vehiculo pero un rato despues e chauffeur a aparece y polis a atende cun’e!


text:
Lokal
SLM ta kanselá su buelonan pa Trinidad i Tobago
PARAMARIBO — Despues di kasi 30 aña di a bula e ruta Paramaribo-Trinidad, Surinam Airways (SLM) ta kanselá su buelonan entrante mesora pa motibu ku e ruta no ta produktivo mas.
Kasi 30 aña SLM a bula e ruta for di Paramaribo pa Korsou i Aruba via Trinidad pero despoues di dékada di mal maneho, e final a yega.
Bosero dje kompania no a informa pa ki motibu nan ta para e buelonan mesora sino ku nan lo revisa nan rutanan pa salba loke nan por salba.
Tabata den e korant mas antiguo di Trinidad, “Trinidad & Tobago Guardian” ku un bosero di SLM a konfirma ku nan ta para e buelonan inmediatamente.
Biaheronan ku tin reservashon ku SLM lo por hasi nan buelo ku Caribbean Airlines Limited (CAL) ku kual SLM tin akuerdo kaba.
Djarason ultimo minister di Eksterior, Albert Ramdin a deklará ku SLM tin potensial pa ta un kompania ku ta gana plaka a base di su reputashon i fama internashonal.
Pero dékadanan di mal maneho a kobra preis i mester resolvé e problemanan finansiero promé i tin un trayekto pa sana e kompania.
Si no tabatin e perspektiva aki lo a sera e kompania mesora pero e kompania di estado tin bida i nan lo purba pa sana e kompania. Presidente Santokhi tambe a deklará ku SLM ta aun kompania importante di estado i ku no mester laga e kompania bati bankarota.
Den seno di SLM ta reina masha pena pa e hecho ku nan tin ku tuma despedida di nan kolaboradornan na Trinidad i ku nan pasaheronan pasobra nan tin kasi 30 aña ta traha ku nan. Sinembargo e kompania ta spera ku despues di reorganisa e rutanan, nan lo por reanuda nan buelo pa Trinidad.
Lokal
Alumnonan di Skol Sint Antonius a traha modelo di lanthùisnan
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7 di Skol Sint Antonius, a bira un mega proyekto kaminda nan a kombiná varios abilidat pa no únikamente krea e edifisionan monumental, pero tambe kombertí den orador tokante di e pasado riku i e uso aktual di e lanthùisnan.
Tabata un reto i alabes un oportunidat pa koperá ku e muchanan i tambe nan mayornan, pa asina nan por a krea e artenan aki ku a impreshoná hopi ku a mira nan.
CIBC FirstCaribbean a sostené e proyekto, ku no únikamente a saka lo mihó di e alumnonan di Skol Sint Antonius, pero alabes a enkurashá e partisipashon aktivo di nan mayor i a stimulá nan interes den a pasado riku di Kòrsou. Bo por a mira e orguyo den a hobennan ora ku nan a kaba ku nan proyekto i tabata presentá esaki.
Skol Sint Antonius tin komo tradishon pa laga e alumnonan di grupo 7 na fin di aña eskolar hasi un proyekto kaminda ta reta e alumnonan pa demonstrá nan kreatividat. E proyekto di e aña aki a saka mas ku e kreatividat di e studiantenan. E studiantenan, den nan gran mayoria for di e barionan di Santa Maria i Seru Fortuna, a kombiná nan kreatividat riku, nan konosementu di historia, kalkulashon di midí i abilidat di presentá, pa krea i presentá nan proyekto. E proyekto di e studiantenan a bira punto di interes di henter famia kaminda mama i tatanan tabata kontribuí nan parti pa kombertí e modelo den un piesa di arte. E proyekto a logra ku e studiantenan mester a buska informashon, tantu tokante e pasado di e lanthùisnan pero tambe presente.
Tur e studiantenan a kombertí den orador ku bon konosementu di e lanthùis ku nan a traha i presentá.
Un di e maestronan di e klasnan di grupo 7 di Skol Sint Anonius a bisa ku e proyekto aki a saka e mihó for di e studiantenan.
E studiantenan a haña un oportunidat ekselente ku e proyekto aki pa demonstrá nan konosementu i abilidatnan riba varios tereno.
E koperashon den famia a krea un eksperensha úniko ku e hobennan aki lo keda kòrda pa hopi tempu. E maestronan a apresiá e sosten i koperashon di CIBC FirstCaribbean pa kompletá e proyekto ku tabatin un gran impakto riba e hobennan.
Lokal
Donashon di 50 mil Euro pa Fundashon ku ta kombati problematika di AIDS
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022.
Amsterdam Diner tur aña ta organisá e evento aki pa rekouda fondo pa yuda ku diferente proyektonan ku ta yuda pa kombatí e problemátika di HIV/Aids rònt mundu.
Durante di e diner presidente di FPK Harley Offerman a dirigi algun palabra na e publiko presente tokante e importansia pa tin sufisiente fondo pa por sigui yuda e pashèntnan ku ta HIV positivo.
E aña aki Fundashon Plòns Kòrsou a haña e oportunidat pa por forma parti di e findishi ku a tuma lugá durante e diner i rekouda un kantidat di 50 mil euro.
FPK tin 3 proyekto importante pa kuminsá kuné pa por yuda ku e problematika di HIV/Aids na Kòrsou. FPK a skohe e proyektonan basá riba e nesesidat ku ta biba bou di e organisashonnan Cura+, Salú pa tur i Famia Plania.
1. Konsientisá muchanan riba e topikó di HI/Aids
2. Minimalisá/ Eliminá e tabu di HIV/Aids na Kòrsou dor di konsientisá e komunidat i pone mas tantu informashon posibel disponibel
3. Tratamentu i remedi pa indokumentadonan
Esakinan ta 3 di hopi proyektonan ku FPK mester a skohé pa kuminsá kuné.
Lamentablemente ahinda e tópiko di HIV/Aids ta algu ku mayornan, famianan, amigunan i konosinan no ta papia over di dje ni buska informashon konkreto pa informá nan mes di e desaroyonan ku tin riba e tópiko super importante aki. P’esei FPK kier invitá bu pa bishitá e website fundashonplons.com ku nan a desaroyá den 4 idioma. Espesialmente den papiamentu pa tur persona por kompronde i informá nan mes bon.
FPK ta sumamente kontentu ku e donashon ku nan a risibí pa por kontribui na un mihó bida i eksperensia pa e pashèntnan ku ta HIV positivo.
Lokal
Eugene Middelhof ta bandoná Wardakosta di Karibe Hulandes
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor.
For di yüli 2017 Eugene Middelhof ta okupá e kargo di Direktor Suplente na Wardakosta. Den su puesto e tabata duna direkshon na diferente proseso dentro di e organisashon, manera entre otro e ‘bedrijfsvoeringsoverleg i e ‘Gemeenschappelijke Medezeggenschapsraad’ (GMR).
Siendo Direktor Suplente e tabata tambe Presidente di e konsulta ku GMR den e organisashon. E la sòru ku e órgano aki ta bon sigurá dentro di Wardakosta. Banda di esei el a esforsá su mes pa otro fasetanan importante den e organisashon, manera integridat, siguridat i medio ambiente, pero tambe el a sòru pa vários funshon den e staf di Wardakosta a ser okupá. Durante e último 5 añanan Eugene a desplegá su mes ku hopi energia i pashon pa Wardakosta i e la duna realse na e kredo ‘Samen Sterk’. E personal di Wardakosta ta gradisí Eugene pa su esfuerso i ta dese’é hopi éksito den su futuro karera.
Daily Nobo
Ku bon pitcheo di Julio Urias i Homerun di Trayce Thompson: Dodgers a dal Rockies 5-3…
Cristiano no a bai train ku Manchester…
Invitado pa mañan: “Yuyu” Bruncard den “Cuando Yo, Era Yo”..
Ku homerun di Trevor Story: Red Sox a dal Rays 4-0…
E benta di mas karu den historia dje tim di Rotterdam: Leeds ta kumpra Colombiano pa kasi 25.000.000 euro. …Luis Sinisterra…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Aruba
Den cuadro di celebracion 19 aña: Parlamento Hubenil a desvela logo nobo
Diasabra Fundacion Parlamento Hubenil a celebra cu 19 aña pasa a instala e prome Parlamento Hubenil.
Dave Martinus, presidente di Parlamento Hubenil a indica cu nan ta riba e rumbo di 20 aña di Parlamento Hubenil. Nan ta bezig ta restructura e organisacion pa crea desaroyonan nobo. Pa duna inicio na esaki, a cuminsa c’un trayecto pa bin c’un logo nobo pa e organisacion.
Esaki a bin di hobennan cu a participa, door di duna nan ideanan. Y diasabra tabata e dia di culminacion a yega, unda cu a lansa e logo nobo, pa e hobennan y pueblo di Aruba.
Logo nobo ta representa pensamento y desaroyo.
Pa un relato mas amplio, lesa TREMPAN.


text:
Interupshonnan
Mantenshon planeá
Partisipashon interupshon di koriente djárason 29 di yüni 2022
En konekshon ku trabounan urgente WEB Bonaire lo bai kita suministro di koriente temporalmente den bo besindario: Fecha: djárason 29 di yüni 2022
Partisipashon di trabounan urgente na ret di distribushon di awa djasabra 25 di yüni 2022
Water –en Energiebedrijf Bonaire N.V ( WEB) ta informá su klientenan di trabounan urgente na e ret di distribushon di awa di bebe ku lo
Partisipashon interupshon di koriente djasabra 25 di yüni 2022
En konekshon ku trabounan urgente WEB Bonaire lo bai kita suministro di koriente temporalmente den bo besindario: Fecha:
Notisia
Oumento di tarifanan di dos mitar di aña 2022 WEB Boneiru
Kralendijk, 24 yüni 2022 – E tarifanan di elektrisidat variabel ta ser oumentá entrante 1 di yüli 2022 ku USD 0.0993 pa
Relato anual 2021: echonan memorabel pa WEB Boneiru
Kralendijk, 23 di yüni 2022 – Gerensia di Water- en Energiebedrijf Bonaire (WEB) a presentá e relato finansiero, deklarashon di accountant i
Minister Wiersma ta bishitá WEB Bonaire
Kralendijk, 6 di yüni 2022 – Dennis Wiersma, minister di Enseñansa primaria i sekundario, a bishitá e planta di awa nobo na
Ofisina prinsipal di WEB na Kaminda Djabou
Kralendijk, 18 di mei 2022 – Water- en Energiebedrijf Bonaire (WEB) ku plaser ta anunsiá konstrukshon di su ofisina prinsipal nobo. E


text:
User:Rikat
Rikat[editá | editá fuente]
Mi nòmber di kariño ta Rikat. Mi ta un miembro di Wikipedia for di 31 di ougùstùs 2008.
Papiamentu ta un idioma bunita i poderoso. Sin duda Papiamentu ta ekselente pa kombersashon i kantika i korant lokal. Awor nos ta purba di krea un ensiklopedia mundial. Un oportunidat importante!
terminologia moderno na Papiamentu[editá | editá fuente]
Mi pensa ku Papiamentu por krea terminologia moderno den su mes manera. Ehempel: DNA òf ADN?
ingles: DNA (DeoxyriboNucleic Acid)
spaño: ADN (Ácido DesoxirriboNucleico), pero tambe DNA
Na papiamentu nos por bisa "ADN" (Ásido desoksiribonukleiko). Otro skibidó uza ADN. Un ehempel: "Pa medio di investigashon sientífiko di DNA o sea ADN (Asido Desoksíribo Nukleiko), e partisipantenan a bin sa ken ta nan antepasadonan." http://antilliaans.caribiana.nl/Papiamentu_kranten/car20070518_roots (retrieved on 2008-09-30)
Personalmente mi preferá terminologia konformanda ku palabranan eksistente i sintáksis normal. ADN enbes di DNA. Uzadó/usadó enbes di "usuario." Djis mi opinion.


text:
Dia di San Valentin
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Dia di San Valentin ta un dia riba cual namoradonan ta presta atencion special na otro, por ehempel cu regalo, flor o tarheta. E dia ta wordo celebra riba dia 14 di februari. Riba e dia aki e ta usual pa hendenan mustra tambe nan aprecio pa nan amigo i amistadnan.[1] Desde cambio di milenio tradicionnan nobo a wordo crea dor di e popularidad di internet. Miyones di hende ta usa e medionan social pa crea y manda mensahe y imagennan di felicitacion pa dia di San Valentin.
Historia[editá | editá fuente]
Desde aña 496 Papa Gelasio a proclama e fecha di 14 di februari como e dia di San Valentin. E custumbernan di San Valentin a desaroya na Inglatera i durante siglo 19 a plama den mundo di habla ingles. Despues e custumbernan a pasa pa otro paisnan den ultimo decadanan di siglo 20 y inisio di siglo 21, siguiendo asina e pasonan di Halloween i Pasco (Santa Claus).
Na Latino America dia di San Valentin ta conoci como Dia de los Enamorados of Día del Amor y la Amistad. Tin algun pais cu ta celebra e dia riba un otro fecha, manera Brazil (12 di juni) y Colombia (di tres diasabra di september).
Decoracion di Dia di San Valentin na San Diego


text:
Diasabra atardi alrededor di 1:00 pm polis a presenta na Caya Jose Geerman 15E p’un problema di pareha. E pareha aki tabatin un discusion basta fuerte cu a bay asina leu di tira otro cu piedra. Na yegada di polis, e homber a cuminsa grita y papia basta duro cu e polisnan.
E defensornan di ley a splic’e na mas cu un ocasion pa a respeta sino ta detene mesora. Despues di basta rato, e pasenshi di e polisnan a caba y a bay over n’e proceso di detencion. E homber tabata disfrasa cu un serbete riba su cara ora el subi e transporte policial.


text:
Priyanka Chopra (Miss Mundo 2000 y actriz) y Nick Jonas (cantante y actor) a oficialisa nan compromiso dia 18 di augustus na Mumbai India, pais natal di Chopra. E pareha tabata hunto cu nan famia y amigonan di mas cerca ora cu nan a oficialisa nan compromiso den ceremonia Roka, cual a tuma lugar na e residencia di Priyanka na Mumbai.
Despues e pareha enamora a comparti algun potret precioso di e ceremonia y a expresa cu nada di esaki lo a pasa sin e apoyo y bendicion di nan famia y Dios. E ceremonia Roka tabata sigui pa un fiesta di compromiso espectacular na Mumbai. Hunto cu nan famia y amigonan tambe tabata tey presente algun di e celebridadnan clave di Bollywood ademas di e mundo di entretenimento. Priyanka (36) y Nick (25) ta sigui e trend di e estreyanan na unda diferencia di edad no ta un obstaculo pa ta feliz! Despues di a presencia na mei ultimo e boda real di su intima amiga Meghan Markle y prins Harry, ta toca turno awor na Priyanka pa biba su mesun boda mahestuoso di cuenta di hada. Pabien na e estreyanan!


text:
Banco Central di Aruba pa medio di e comunicado aki ta informa e publico en general cu recientemente a constata...Read more
E proyecto “Earn Your Future” a nace na 2014, ora cu PwC Aruba tabata busca un manera pa sigui aporta...Read more
Vincent Briesen, sales di Ultimate Automobiles, ta invita un y tur pa bin diasabra y diadomingo awo, for di 8'or...Read more
TRASH Store recientemente a lansa e coleccion di Fall 2016 pa hende homber. E tendencianan internacional pa locual ta trata...Read more
Si bo sa cu den bo famia cu tin hende ta sufri di sucu of presion halto bo por cuminsa...Read more
Diasabra mainta Marisol Lopez-Tromp a bay duna un keho pasobra pa di tanto biaha parlamento ta haya menasa of palabranan...Read more
Diahuebs ultimo Minister President Mike Eman a anuncia na e klankbordgroep di MFA Paradera cu e hoben profesional Elton Hart...Read more
Pa dokter de Cuba, e cuminsamento di e tratamento aki di dialyse na Dialyse Kliniek, sigur awe Aruba ta sali...Read more
Banco di sanger kier yega mas cerca di pueblo pa por haya mas donante di sanger. Durante un conferencia di...Read more
Awe presidente saliente, Marisol Lopez-Tromp, tabata su ultimo dia sinta como presidente di Parlamento. El a comenta cu e reunion...Read more
Pa minister Alex Schwengle, sigur un clinica asina, manera e dialyse kliniek, ta hopi imporante aunke ta di lamenta cu...Read more
E siman a habri cu Dialyse kliniek ta cumpliendo 35 aña na Aruba pasobra antes tur pashent ta bay pafo...Read more
Unidad Salubridad y Servicio di Colegio EPI ta invita tur mayor/representante di e studiantenan, cu ta den nan prome aña,...Read more
Diamars 20 di September 2016, na Centro di Mary Joan , di 7:00 pa 9:00 PM nos ta warda abo...Read more
Debi na e exito grandi cu e campaña “Ami ta SETAR” a causa e ultimo lunanan, SETAR a dicidi di...Read more
Aruba a conoce su presidente di Parlamento, kende ta Mervin Wyatt-Ras. E no ta un figura desconoci tampoco y tin...Read more
Love4Art Studio ta presenta un exposicion di cuadra na biblioteca for di dia 12 te cu dia 30 di September...Read more
Pachi Damon ta preparando pa su di 40 aña den Farandula como escritor di comedia. P'esey mes ta presenta pa...Read more
Rejuvenate Medi Spa, situa na Noord, a tene un actividad special pa algun miembro di prensa relaciona cu celebracion di...Read more
Diadomingo anochi Minister Otmar Oduber tabatin e placer di yama bon bini na e Secretario General di World Tourism Organization,...Read more


text:
Playoff RBI 2021: Padres, Braves, Indians i Dodgers lo kompetí pa título kampion
WILLEMSTAD – Temporada regular a yega su final ofisialmente ayera anochi ora ku e wega entre Marchena Braves i Firebirds Padres a reanudá despues ku mester a suspendé esaki pa motibu di áwaseru djadumingu. E wega aki tabatin su balor komokiera ku e ganador lo a terminá na promé lugá riba tabla di posishon. Tabata e ekipo di Padres ku a gana Braves ku skor di 5-4. Picher ganador tabata
Sunayro Martina miéntras ku vários hungadó a konektá un hit pa Padres. Picher pèrdèdó tabata Joshua Leito i pa Braves tambe vários hungadó ku un hit.
Ku e resultado final aki Firebird Padres (10-2), Marchena Braves (8-4), Sta. Rosa Indians (7-5) i Wild Cats/St. Michiel Dodgers (7-5) ta e kuater ekiponan ku a klasifiká pa playoff final i den e sekuensia aki. Ku esaki temporada regular di RBI 2021 patrosiná pa Maduro & Curiel’s Bank a yega su final. Playoff lo start próksimo fin di siman for di djabièrnè atardi ku dos wega riba skema, un wega di kada seri. Padres lo topa ku Dodgers i Braves lo topa Indians den un seri di mihó di 3.
E promé wega di wikènt tras di lomba tabata djabièrnè atardi i Royal Scorpions a gana di Groot Kwartier Astros ku skor di 4-1. Ku e derota aki Astros a keda eliminá pa kualke posibilidat pa klasifiká pa playoff. Djasabra mainta Sta. Rosa Indians a sorprendé e lider nan di kampionato Firebird Padres ku skor di 7-6 i asina mantené nan speransa bibu pa bai playoff pendiente di nan wega di djadumingu. Despues Marchena Braves a gana fásilmente di Suffisant Royals ku skor di 22-1 i finalmente Groot Kwartier Astros a gana di Wild Cats/St. Michiel Dodgers ku skor di 12-8. Djadumingu den un wega determinante Sta. Rosa Indians ta logra otro viktoria importante di 11-10 kontra di Wild Cats/St. Michiel Dodgers pa asina garantisá nan puesto den playoff 2021.
Playoff di RBI 2021 patrosiná pa MCB lo kuminsá próksimo fin di siman for di djabièrnè na Tio Daou Ballpark ku dos wega sigur interesante. Weganan di RBI Curaçao 2021 por keda sigui di forma digital via iScore i tambe semper por bishita e website http://www.rbicuracao.com, unda por haña tur informashon i resultadonan. RBI Curaçao tin su propio twitter account tambe bou di @CuracaoRbi i ya manera sa kaba tin e página riba Facebook.


text:
Diaranzon mainta a drenta informe di cu un dama di edad a yega cay sinta dilanti un cas na Brazil y na un dado momento nan lo a kere cu e no ta duna senjal di bida, mesora a dirigi tanto polis como ambulans na e sitio. Na yegada di e patruya a bin compronde cu un señora a yega eynan pero niun hende di e cas conoce y e lo no ta biba den e bisindario
Un polis cu a pasa prome, despues di a mira e señora a pidi pa manda ambulance pura pasobra e ta parce di no ta duna señal di bida.
Parameducionan a yega cu urgencia na e adres.
Na yegada a atende mesora cu e señora y a bin constata cu e ta na bida. A yud’e mesora. Ta parce cu ta malo el a cuminsa sinti su curpa y a bay na e cas. Su presion a baha ora cu e tabata canando den e solo fuerte di mainta y el a cay dilanti e cas pa cual a bati alarma.
Den ambulance a trat’e y stabilis’e prome cu hib’e Centro Medico pa dokter atende. Su datonan no ta conoci y niun hende eybanda conoce.
=-=-=


text:
Kralendijk- Konseho Insular djaweps atardi a ekspresá desapunto pa e echo ku gezaghèber Edison Rijna no tabata presente den e reunion di Komishon Covid den Konseho Insular. Banda di Gezaghebber tambe tabata ousente diputado Nina den Heyer pa motibu di karentena preventivo, di manera ku no tabata tin ningun miembro di Kolegio Ehekutivo presente pa e reunion.
Rijna di antemano a indiká ku e lo no por tei den Konseho Insular awe, dor ku nan mes momento e tabata bai duna un konferensia di prensa, huntu ku dòkter Luinstra-Passchier.
Daisy Coffie (Frakshon Coffie) a bisa ku e tabata haña lástima ku gezaghèber no tabata tei pa a duna informashon na Konseho Insular. “Tin hopi preokupashon ta biba bou di pueblo ku e subida di kasonan di Covid. Banda di esei tambe nos a tende ku ti e variante britaniko aki na Boneiru, pero nos komo komishon di Covid tin poko informashon”, asina Coffie a bisa.
Coffie a bisa tambe ku e tabata eksperensiá den pasado ku for di ora EBT tabata bèk riba pantaya, Konseho Insular no ta haña masha informashon.
Rèspèt
Esther Bernabela (UPB) a bisa ku e por komprondé ku gezaghèber tabata tin otro kompromiso, pero ku tòg ela eksperensiá ausensia di e mandatario komo un falta di rèspèt.
Abraham (PDB) tambe a bisa ku e ta lamentá ausensia di Rijna. “Nos ta ménos ku 1 siman for di fecha di Elekshon pa Tweede Kamer i niun hende no sa kon esaki ta bai tuma lugá asina Abraham a bisa. Abraham a agregá ku apenas 1 siman pasá a hasi palabrashon konkreto kon lo bai atendé ku e komishon i despues di un siman ya no ta kumpli ku e palabrashonnan.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Gobièrnu di Kòrsou mester obligá por eskrito dentro di kuater siman pa terminá e violashon di lei di e normanan di medio ambiente den e pèrmit di molèster i perkurá pa kumpli ku e eksigensianan. Esei ta loke wes a dikta djaweps 1° di sèptèmber.
Ku no kumplimentu ku sentensia di wes tin un multa ku por akumulá te 50 mion florin. Ku e sentensia akí pa tempu benidero tin un fin na un konflikto ku durashon largu entre organisashonnan di medioambiente SMOC i gobièrnu di Kòrsou ku a kuminsá na 2005.
SMOC a eksigí den e kaso den korte ku e normanan ku gobièrnu a stipulá den e pèrmit di molèster ta keda mantené. Punto di bista di gobièrnu tabata ku Isla no ta violando e pèrmit di molèster i ku e mantenementu na e pèrmit di molèster no ta al kaso. Wes awor ta hala un strepi diki dor di esei. No por saka na nada ku gobièrnu por supstansiá su punto di bista, segun wes di gobernashon Boerlage.
Negligente
For di e sentensia di 34 página ta resultá ku refineria a violá sistemátikamente e último seis añanan e normanan di molèster i ku gobièrnu tur e añanan ei tabata negligente den mantenementu di e pèrmit di molèster. Asina wes ta stipulá ku gobièrnu pa tres bes a keda sin evaluá e pèrmit pa ehekutá e mehoramentunan pa medioambiente.
Tambe gobièrnu a laga di entamá un struktura di deliberashon entre Isla i e Servisio di Medio Ambiente. Dor di esei – i dor di falta di mantenementu – gobièrnu a hasi e asuntu imposibel pa Servisio di Medioambiente pa hasi su trabou.
Mas aleu wes a dikta ku Isla tabata muchu lat pa avisá tokante e insidente di puiru di 2 di yüni den Julianadorp i ku gobièrnu no a hasi nada ku esei. Ademas despues di e insidente di puiru no tabatin midimentu tampoko, miéntras ku mester hasi esei segun e pèrmit. “Gobièrnu tambe mester ta kontrolá esei, pero el a faya den esei”, segun e wes.
Viktoria Moral
“Pa nos e sentensia ta un viktoria moral i polítiko”, asina presidente di SMOC Peter van Leeuwen ta bisa. “Awor tur kos ta pretu riba blanku tur e kosnan ku ta robes na Isla i gobièrnu no por drei mas rondó di dje.”
“Ademas si un hende mester sinti ku e asuntu akí ta bai kontra dje anto esei ta Piet Hein Donner, pasobra e ta esun ku a deklará ku gobièrnu di Kòrsou ta trahando den bon direkshon pa loke ta trata Isla.”
Multa Mionario
Dentro di kuater luna gobièrnu mester publiká tantu den un korant na papiamentu i na hulandes e karta ku e obligashonnan pa mantené e normanan di medioambiente. Ademas wes a dikta ku si gobièrnu no aktua pa mantené e normanan hustisia lo ta ménos restringente i gobièrnu mes lo por aktua.’ “Esei ta un viktoria históriko pa SMOC i un ofensa pa gobièrnu”, segun van Leeuwen.
E minister responsabel Jacintha Constancia di Salubridat i Medioambiente no tabata alkansabel pa komentario. Gobièrnu tin seis siman pa bai korte superior kontra e sentensia akí.
Bron: RNW


text:
WILLEMSTAD.- E kantante di 35 aña a gana den 2016 algu mas ku 62.1 mion dòler, esaki danki na e éksito di su ‘Formation World Tour’. E banda di Rock ‘Guns N’ Roses’ a keda na di dos lugá ku un entrada di mas o ménos 40 mion dòler.
Beyonce ta na promé lugá, su ‘Formation World Tour’ a pèrkurá pa trese 54.7 mion dòler den lachi. Ku benta di su músika, albùm ‘Lemonade’, via di ‘streaming’ el a logra un entrada adishonal di 6.2 mion dòler.
‘Guns N’ Roses’ durante di 2016 a logra ku nan tour pa pone 40.4 mion dòler riba nan kuenta di banko.
Na di tres lugá di e artistanan ku mas entrada a keda Bruce Springsteen, kende tambe a logra di risibí 40 mion na entrada den 2016. E rapper, Drake, a keda na di kuater lugá ku 37.3 mion dòler na entrada sigui pa Adele kende a gana 37 mion.
Beyonce e artista ku mas entrada den 2016
WILLEMSTAD.- E kantante di 35 aña a gana den 2016 algu mas ku 62.1 mion dòler, esaki danki na e éksito di su ‘Formation World Tour’. E banda di Rock ‘Guns N’ Roses’ a keda na di dos lugá ku un entrada di mas o ménos 40 mion dòler.


text:
Konturanan general di e deal ku Hulanda a keda finalisá durante e último ‘BES-week’ na Novèmber 2008, fi rmá dia 20 di Novèmber.
Esensia di e plan básiko aki ta un sistema di ‘apartheid na distansha’. A pesar di e Moshon adoptá dia 14 di Nov. 2008 den Konseho Insular ku 5 voto pro (UPB)
i 3 voto kòntra (PDB), pidiendo igualisashon di derecho soshal i ekonómiko entre siudadano di BES i Hulanda, nos representantenan a kapitulá bou di preshon
di Hulanda sin niun resistensia serio durante negosashon na fin di Novèmber.
A pesar di hopi biramentu di UPB, e kapitulashon aki tabata un akto di kobardia puro. PDB - ku dia 14 di Nov. a vota kòntra e ‘Moshon di igualisashon’! - mesora a grita ‘apartheid!’. Nan tin razón, pero di boka di PDB (ku a vota kòntra igualisashon), e gritu aki ta prueba di hipokrisia sin límite.


text:
Aruba
A tira y herida hende den Playa
Diaranson anochi alrededor di 11:45 pm polis a presenta den Boliviastraat p’un supuesto caso di tiramento. Na nan yegada, a topa cu un hende homber sinta cant’i caminda ta keha di dolor. El a conta polis cu un rato prome un auto a pasa y los entre tres pa cinco tiro riba dje.
E caso mes a sosode den e area di Arubus na Playa, el a cana bay direccion Boliviastraat djey bati alarma. Mirando e heridanan na su curpa, ta sospecha cu no ta trata di un arma di candela sino mas bien bal’i kelki of airsoft gun.
A tuma tur informacion necesario p’asina contribui n’e proceso investigavo. Ambulance tambe a presenta pa brinda e hende homber atencion medico.


text:
26 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
26 di mei ta e di 146 dia di aña (147 den un schrikkeljaar) riba e kalènder gregoriano. Ta resta 219 dia pa finalisa e aña.
A sosodé[editá | editá fuente]
- 1802 - Na Madrid, Simón Bolívar ta kasa ku Maria Teresa Rodriguez.
- 1908 - Georgia i Armenia ta independisa di Union Sovietiko.
- 1966 - Guyana britaniko ta independisa di Reino Uni, pero ta keda den e Mankomunidat britaniko di Nashonnan (Commonwealth)
A nase[editá | editá fuente]
- 1952 - Rudy Emerenciana, músiko i kantante kurasoleño.


text:
Kralendijk – Den siman di 24 te ku 28 di mei habitantenan ku a pasa nan promé angua kontra corona na sentro di bario, por bai pasa nan di dos angua einan tambe. Ta trata di 379 habitante di bario di Amboina, Antriol, Nort’i Saliña, Rincon i Tera Kòrá. Ora tabatin oportunidat pa pasa angua sin sita na luna di aprel i mei, nan a pasa nan promé angua kontra corona durante #BANBAKUNÁDENBOBARIO. Despues di e promé angua mesora nan a haña un sita pa e di dos angua.
Riba e siguiente dianan habitantenan di bario por pasa nan di dos angua entre 10:30 – 13:30.
Djaluna 24 di mei 2021 Sentro di bario Tera Kòrá
Djamars 25 di mei 2021 Sentro di bario Nort’i Saliña
Djárason 26 di mei 2021 Cocari, Rincon
Djaweps 27 di mei 2021 Sentro di bario Amboina
Djabièrnè 28 di mei 2021 Plasa Chicu Goeloe, Antriol
Na Kompleho Deportivo Jorge Nicolaas for di djaluna te ku djabièrnè habitantenan por pasa e siman akí nan promé angua sin sita for di 09:30 – 11:30 i for di 13:30 – 17:30 or.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Amsterdam: E decision di dobel nacionalidad por tin un avance grandi
Un caso importante legal cu ta enfoca riba leynan di dobel nacionalidad Hulandes por tin un avance grandi pa e personanan cu ta sperando...
Prijs di gasolin ta bolbe aumenta proximo siman
(CuraçaoChronicle) – Prijs di gasolin ta bay bolbe aumenta den e siguiente luna. For di dia 26 di april proximo, diesel atrobe ta bay...
Willemstad: Mercancia di Venezuela tira na dump
Diesdos container conteniendo articulo di ayudo di emergencia destina pa Venezuela a wordo tira na dump di Corsou despues di warda riba e isla...
Willemstad: 30 turista Hulandes estafa riba Fuikdag
Fuikdag 2020 a converti den un experencia masha desagradabel pa un grupo di 30 turista Hulandes. Traves di e website, e grupo a...
Curasoleño acusa pa dobel asesinato na Santo Domingo deteni na Italia
E homber Curasoleño di 61 di inicialnan C.A.L. acusa pa e dobel asesinato na Republica Dominicana algun tempo pasa, a keda aresta na Venezia,...
Defensor di Pueblo lo cuminsa un investigacion di pobresa na 2019
Na 2019 Defensor di Pueblo Nacional lo bay haci hopi mas investigacion di e funcionamento di gobierno na Boneiro, Saba y Sint Eustatius. Entre...
9 peticion pa cultiva cannabis na Corsou, permisonan lo por sali den november
Cerca ministerio di Salubridad Publico, Medio Ambiente y Naturalesa actualmente tin 9 peticion concreto, cual ta inclui plan di negoshi, pa pidi permiso relaciona...
Muchanan cu apenas 10 aña di edad ya caba a yega di comparti potret...
(NLTimes) - Muchanan den klas 7 y 8 di scol primario, di mas o menos 10,11 y 12 aña, varios biaha ya caba a...
Prinses Amalia ta rechasa pago anual controversial di €1.6 miyon
(NLTimes) – Prinses Amalia a bisa cu e no ta bay acepta e salario y alocacion di 1.6 miyon euro na cual e tin...
Directornan di empresa gubernamental ta cobra mas cu Prome Minister
Miembro di Tweede Kamer di Parlamento Hulandes Ronald van Raak ta kere cu e personanan cu ta ocupa un puesto publico nunca mester...


text:
Update.
Den kuadro di e tiroteo di djárason 21 di òktober tras di lomba awe mainta djabièrnè 23 di òktober polis a hasi dos entrada hudisial.
Esakinan a sosodé na kas di e sospechosonan alrededor di 11or i e otro 11.30or di mainta.
No tabata tin niun detenshon.
Polis ta bolbe hasi un yamada na tur hende ku por a mira algu di e tiroteo aki òf sa mas di e kaso aki, pa tuma kontakto ku polis.
Esaki por ser hasí pa medio di e liña di tep 717 7251 òf via di sentral di polis na 715 8000 òf 717 8000.
Asina, huntu nos por traha riba un Boneiru sigur.
FUENTE: POLIS / LIVE FM


text:
Sr. Henry Prins den su hubentut a praktiká e ramo di deporte di atletismo i su espesialidat tabata Salto Largu.
Henry a kuminsá su karera komo Dirigente Deportivo for di 1948, tempu ku el a keda inkorporá den Direktiva di Asosiashon di Atletismo di Antia Ulandes.
Na aña 1952 Henry Prins a keda eligí den direktiva di federashon Antiano pa Edukashon Físika (N.A.B.L.O.) ku despues a bira Komité Olímpiko di Antia Ulandes (N.A.O.C.). Sr. Prins tabata Kofundador i Presidente di Curacaose Schiet Bond.
Na 1981 Sr. Prins a asumí e puesto di Presidente di Komité Olímpiko di Antia Ulandes, posishon ku el okupá te na aña 1993. Na 1981 Henry a keda eligí komo tesorero di e organisashon Deportivo di Weganan Sentro- Amerikano i di Karibe (ODECABE), puesto ku e ta okupá te ku e fecha di awe.
DISTINSHONNAN RISIBI:
"OFFICIER IN DE ORDE VAN ORANGE NASSAU"
"OORLOGS HERINNERINGS KRUIS"
"C.S.F. -AWARD" pa su dedikashon pa mas ku 25 aña sirbiendo deporte.


text:
Uw ingezonden brief in de Knipselkrant Curaçao?
Stuur uw brief voor 17:00 uur naar emailadres: [email protected]
Wij publiceren uw brief zonder deze in te korten.
De redactie van de Knipselkrant Curaçao is niet verantwoordelijk voor de inhoud.
Ingezonden stukken die beledigende of discrimeneerende taal inhouden worden door ons niet gepubliceerd.
Vandaag laten we ” OSWIN MARTINA ” aan het woord…………..
PA ESNAN ku ainda no ta na altura: Fundashon pa Skol Humanista na Papiamentu (F.S.H.P.) a haña pèrmit di gobièrnu di Kòrsou na 1987 pa lanta un skol básiko humanista, ku Papiamentu komo idioma di instrukshon, na Emmastad. Na e okashon ei un parlamentario di oposishon ku tabata kontra a bisa: e skol aki ta bai Emmastad ‘over my dead body’. Esta un aktitud negativo i repudiabel tambe! Pero bèrdat ta, ku esnan ku tabata kontra semper a logra di ninga F.S.H.P. su derechi te aworaki. I ku na 2013 ainda tin hende ku hasta ta trose bèrdat pa hustifiká nan prehuisionan.
Ora na 1989 gobièrnu di Kòrsou a otorgá un tereno na F.S.H.P. pa ubiká e skol en kestion, esei a sosodé riba òrden di hues. Gobièrnunan siguiente a keda ninga di traha e skol aki bou di tur sorto di preteksto. Bou di deputado Rafael a sende un lus sinembargo, via hurista di Kòrsou mr. Larmornie, i via sr. Vijber, ku a introdusí F.S.H.P. serka un industrial ku lo por a traha e skol i gobièrnu lo a paga e hür. F.S.H.P. ta disponé di dokumento, tantu di e desishon aki komo di e montante di hür ku gobièrnu di Kòrsou lo a paga. Esei tabata na 1999. Mientrastantu, na 1997, F.S.H.P. a haña pèrmit di lanta un skol Mavo, Kolegio Erasmo Skol Avansá Integrá (SKAI). F.S.H.P. a pidi e ora ei pa destiná e edifisio nobo tambe pa su enseñansa avansá. E alumnonan di SKAI a pasa kuater aña di trastòrno, mudando di un edifisio pa otro, mayoria no adekuá, te ku a haña un skol, tampoko adekuá, antes MEAO, na Buena Vista. Entretantu SKAI a krese di 22 alumno na 1997, te ku 317 aña pasá (2012-2013), i e edifisio aki a bira muchu pèrtá. Mester a traha 4 barak aserka i mester fia algun lokal serka su bisiña aktual, un skol básiko tambe. SKAI ta mira su kantidat di alumno krese den futuro te ku mas ku 500, sigur ora por inkorporá un ala di enseñansa pre-universitario, loke F.S.H.P. a pidi for di hopi tempu kaba. For di aña 2002 ta eksistí hasta un forma di koperashon ku Departamentu di Enseñansa riba e punto aki, mientras dos aña pasá minister di Enseñsa a instalá un Komishon pa investigá i prepará e ampliashon aki.
Ora SKAI mester a kambia di Mavo pa Vsbo tabatin oportunidat pa (re-)aloká skol den kuadro di inovashon di enseñansa. F.S.H.P. a opta pa laga su enseñansa primario na Sufisant (ku aktualmente tin 215 alumno), kaminda a kuminsá na 1987 den algun barak den mal estado, renobá e edifisio ei, i laga su enseñansa avansá, SKAI, bai Emmastad, pasando temporalmente na Buena Bista den e edifisio ya menshoná. Pa esnan interesá: Den e 18 miyon ku Hulanda a pone disponibel pa renobashon di infrastruktura di skolnan avansá den kuadro di inovashon algun aña pasá, no tabatin un montante inkluí formalmente pa SKAI! Pakiko trose bèrdat anto, papiando hasta di traha un skol nobo pa 100 alumno? Pasobra ta trata di skolnan na Papiamentu? Skolnan ku bon resultado, manera SKAI ku su 80 porshento di alumno ku a slag e aña aki, i Skol di Enseñansa Fundamental ku su 30 porshento alumno pa Havo limpi limpi. Komunidat i hasta oposishon polítiko mester a elogiá direktiva di F.S.H.P. i tur su timnan di maestro pa nan logronan bou di sirkumstanshanan difísil, danki na hopi esfuerso propio! Ta preferá pa F.S.H.P. bolbe bai hues anto pa haña su derechi, nèt awor ku gobièrnu di Kòrsou, ku bista riba stimulashon ekonómiko lo kuminsá ku un programa di drecha infrastruktura di enseñansa i asina ta drecha alabes fayonan den pasado ku F.S.H.P. no a meresé? ‘Have a H(e)art!’
Direktiva di Fundashon pa Skol Humanista na Papiamentu, (F.S.H.P.)
OSWIN MARTINA
Curaçao


text:
Despues di e skandal nan ku a tuma lugá aña pasa, miembro nan di e Union di Futbòl Karibense (CFU) a reuní na Kòrsou e siman aki pa un kongreso ekstraordinario kaminda miembro nan a adoptá e statuto nan nobo di CFU. E programa tabata unu ekstensivo i a inkluí un delegashon di FIFA pa duna sosten i tambe proveé seshon nan di desaroyo ku kada asosashon miembro.
Segun ofisial nan, e komité di legislashon a pasa último dos luna nan desaroyando un vershon provishonal di e statuto nan di CFU. E vershon provishonal aki a keda presentá na e kongreso, kaminda kada asosashon a haña chèns di revis’é i haña un último oportunidat pa kontribuí promé ku e la wòrdu akseptá unánimamente.


text:
Diasabra pasa di 12 or marduga na final di pista na Palo Marga e coredo di Curacao den su doorslammer yama Follow Me 2, a perde control masha mahos dal riba e doorslamer di Kedy di Aruba y scual bay dal riba e muraya di pista.
E impacto tabata basta fuerte e doorslamer di Curacao Follow Me 2, a keda completamente destrui, y esun di KX75, Kedy tambe a keda kibra na tanto e porta y dilanti. Ningun di e coredonan a resulta herida, ambos vehiculo si a keda destrui. Esaki a sucede den eliminiation round di categoria doorslamer war 9.90
Cortesia di Boostaholicz